સરદાર પટેલની જન્મજયંતિ દિને વિરાટ સરદારની વિશ્વની સૌથી ઊંચી અને સૌથી ઝડપી નિર્મિત ૧૮૨ મીટરની પ્રતિમા ‘સ્ટેચ્યુ ઓફ યુનિટી’ એ ભારતીય ઇજનેરી કૌશલ્યનું એક ઉત્કૃષ્ટ નિર્માણ છે. આજની તારીખે વિશ્વની સૌથી ઊંચી પ્રતિમા ચીનના સ્પિંગ ટેમ્પલ ખાતે ભગવાની બુદ્ધની છે, આ ૧૫૩ મીટર ઊંચી પ્રતિમાના નિર્માણ પાછળ ચીનને ૧૧ વર્ષનો સમય લાગ્યો હતો. જ્યારે ‘સ્ટેચ્યુ ઓફ યુનિટી’ના નિર્માણ પાછળ ૩૩ મહિનાનો જ સમય લાગ્યો છે.